ทองคำปิดลบ 3 ดอลล์
สัญญาทองคำตลาดนิวยอร์กปิดลบ 3 ดอลล์ หลังสหรัฐเผยข้อมูลเศรษฐกิจสดใส
23 ธ.ค. 2554

สัญญาทองคำตลาดนิวยอร์กปิดลบ 3 ดอลล์ หลังสหรัฐเผยข้อมูลเศรษฐกิจสดใส
สัญญาทองคำตลาด COMEX (Commodity Exchange) ส่งมอบเดือนก.พ.ลดลง 3 ดอลลาร์ หรือ 0.2% ปิดที่ 1,610.6 ดอลลาร์/ออนซ์ หลังจากเคลื่อนตัวในช่วง 1610.6 - 1603.0 ดอลลาร์
นักวิเคราะห์ในตลาดทองคำ ระบุว่า ข้อมูลเศรษฐกิจที่แข็งแกร่งของสหรัฐทำให้นักลงทุนลดการถือครองทองคำซื้อเป็นสินทรัพย์ที่ปลอดภัย 
กระทรวงแรงงานสหรัฐเปิดเผยว่า จำนวนผู้ขอรับสวัสดิการว่างงานครั้งแรกในรอบสัปดาห์ที่สิ้นสุดวันที่ 17 ธ.ค. ลดลง 4,000 ราย มาอยู่ที่ระดับ 364,000 ราย ซึ่งเป็นระดับต่ำสุดนับตั้งแต่เดือนเม.ย. 2551
ขณะที่ ดัชนีความเชื่อมั่นผู้บริโภคช่วงปลายเดือนธ.ค.เพิ่มขึ้นสู่ระดับ 69.9 จุด ซึ่งเป็นระดับสูงสุดในรอบ 6 เดือน นอกจากนี้ คอนเฟอเรนซ์ บอร์ดเปิดเผยว่า ดัชนีชี้นำเศรษฐกิจเดือนพ.ย.ขยายตัว 0.5%